Document ID: 32000R1375

Kommissionens forordning (EF) nr. 1375/2000
af 28. juni 2000
om ændring af forordning (EØF) nr. 2282/90 om gennemførelsesbestemmelser for foranstaltninger med henblik på at øge forbruget og anvendelsen af æbler samt forbruget af citrusfrugter
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 1195/90 af 7. maj 1990 om foranstaltninger med henblik på at øge forbruget og anvendelsen af æbler(1), særlig artikel 5,
under henvisning til Rådets forordning (EØF) nr. 1201/90 af 7. maj 1990 om foranstaltninger med henblik på at øge forbruget af citrusfrugter(2), særlig artikel 4, og
ud fra følgende betragtninger:
(1) Kommissionens forordning (EØF) nr. 2282/90(3), senest ændret ved forordning (EF) nr. 1099/1999(4), indeholder gennemførelsesbestemmelser for foranstaltninger med henblik på at øge forbruget og anvendelsen af æbler samt forbruget af citrusfrugter.
(2) I henhold til Kommissionens forordning (EØF) nr. 2282/90 udarbejder Kommissionen efter behandling i Forvaltningskomitéen for Frugt og Grøntsager listen over de ansøgninger, der kan få tildelt støtte fra Fællesskabet, inden 30. juni året efter at de er indsendt.
(3) I henhold til Kommissionens forordning (EF) nr. 481/1999 af 4. marts 1999 om almindelige bestemmelser for forvaltning af programmer for salgsfremmende foranstaltninger for visse landbrugsprodukter(5) indgår de kompetente organer kontrakter med de interesserede inden for en frist på 30 kalenderdage efter meddelelsen af Kommissionens beslutning.
(4) Budgetplanlægningen for regnskabsåret 2000 medfører, at tidsfristen for Kommissionens udarbejdelse af listen over de ansøgninger, der kan komme i betragtning til støtte fra Fællesskabet, udarbejdes.
(5) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Frugt og Grøntsager -
UDSTEDT FØLGENDE FORORDNING:
Artikel 1
I artikel 6 i forordning (EØF) nr. 2282/90 indsættes følgende i første afsnit:"For de ansøgninger, der forelægges inden den 31. december 1999, udarbejder Kommissionen dog den omtalte liste senest den 30. september 2000."
Artikel 2
Denne forordning træder i kraft på syvendedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 28. juni 2000.

Labels: 3
17
19